TOP เก็งผลการดำเนินงาน Q4 ฟื้นตัวเด่นโบรกฯ คาดกำไรปี 59 แตะ 1.33 หมื่นลบ.
บล.ไอร่า ระบุในบทวิเคราะห์ (28 ธ.ค.) เก็งผลการดำเนินงาน TOP ใน Q4 ฟื้นตัวเด่น คาดกำไรปี 59 แตะ 1.33 หมื่นลบ. ประเมินราคาเป้าหมายปี 59 อยู่ที่ 78 บาท
28 ธ.ค. 2558

บล.ไอร่า ระบุในบทวิเคราะห์ (28 ธ.ค.) คาดผลการดำเนินงานบริษัท ไทยออยล์ จำกัด (มหาชน) หรือ TOP ในช่วงไตรมาส 4/58 จะฟื้นตัวอย่างโดดเด่นจากค่าการกลั่นที่ฟื้นตัวขึ้นมาอยู่ในระดับสูง ล่าสุดเช้านี้อยู่ที่ 10.22 USD
รวมถึงในปี59 คาดจะได้รับปัจจัยหนุนจากโครงการโรงไฟฟ้า SPP และโครงการผลิตสาร LAB รวมถึงค่าการกลั่นคาดว่าจะยังคงอยู่ในระดับสูง โดยเฉพาะค่าการกลั่นของน้ำมันเบนซิน เนื่องจากปริมาณการใช้ที่เพิ่มขึ้นจากราคาน้ำมันที่อยู่ในระดับต่ำ
ทั้งนี้คาดในปี 59 จะมีกำไรสุทธิ 13,310 ล้านบาท เพิ่มขึ้น 2.5% และคาดว่าจะไม่มีผลขาดทุนจากสต็อกน้ำมันอีก รวมถึงคาดได้รับประโยชน์จากราคาน้ำมันที่อยู่ในระดับต่ำ ประเมินราคาเป้าหมายปี 59 อยู่ที่ 78 บาท